Diari Oficial de la Generalitat Valenciana


Sumari del DOGV 9951, del 04-10-2024 (2024/10805)

ANUNCI de l'obertura de termini per a la presentació de sol·licituds per part de les entitats d'iniciativa social en el sector d’atenció a persones en situació o risc d’exclusió social pertanyents a col·lectius vulnerables per a la concertació de servicis addicionals o de nova creació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9951

Data del DOGV
:   04-10-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/10168

CVE
:   QGBM-H-8871-62489

Data del document
:   26-09-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Anunci

Anàlisi jurídica

Mitjançant la Resolució de 21 de juny de 2022, de la Vicepresidència i la Conselleria d'Igualtat i Polítiques Inclusives, es convoquen els acords d'acció concertada en matèria de servicis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026 (amb les respectives correccions d'errades publicades en el DOGV núm. 9389, de 22 de juliol de 2022, i DOGV núm. 9483, de 2 de desembre de 2022).

La Vicepresidència i la Conselleria d'Igualtat i Polítiques Inclusives, va resoldre els diferents procediments de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de servicis socials per al període 2022-2026 en el sector d'atenció a persones amb diversitat funcional en data 17 de novembre de 2022, en el sector d'atenció a persones en situació o risc d'exclusió social pertanyents a col·lectius vulnerables en data 4 de novembre de 2022, en matèria de servicis socials en el sector d'infància i adolescència en data 14 de novembre de 2022 i en el sector de persones majors dependents en data 27 d'octubre de 2022.

El Decret 181/2017, de 17 de novembre, del Consell, pel qual es desenvolupa l'acció concertada per a la prestació de servicis socials en l'àmbit de la Comunitat Valenciana per entitats d'iniciativa social (DOGV núm. 8197, de 23.12.2017) regula en els articles del 37 al 39 la concertació de servicis addicionals.

D'altra banda, l'article 35.3 apartat b de l'esmentada Resolució de 21 de juny de 2022, de la Vicepresidència i la Conselleria d'Igualtat i Polítiques Inclusives, establix que durant el termini de vigència de 4 anys de la convocatòria i si les necessitats del servici ho justifiquen, la Direcció General de Gestió i Organització del Sistema, d'ara en avant Direcció General de Gestió del Sistema Sociosanitària Institut Valencià de Formació, Investigació i Qualitat dels Servicis Socials, podrà com a òrgan facultat per a resoldre el procediment de concertació, obrir un nou termini de presentació de sol·licituds, d'un mes des de l'endemà de la publicació, per a concertar:

1) Tant els servicis que hagen quedat deserts en l'última resolució de convocatòria pública oberta de caràcter plurianual.

2) Com aquells altres centres de nova creació que es necessiten per a atendre necessitats sobrevingudes.

Les necessitats de noves concertacions queden acreditades pels corresponents informes de les direccions generals competents dels diferents sectors de l'acció concertada.

En el segon semestre d'enguany, a la vista de totes les sol·licituds presentades en els sectors compresos en la resolució de la convocatòria indicada dalt, sempre que hi hagen necessitats a cobrir per l'administració que ho justifiquen es proposarà la concertació d'aquells centres que:

a) reunisquen els requisits exigits per a optar al règim d'acció concertada,

b) superen els criteris de selecció fixats en esta convocatòria,

c) es troben inscrites en la corresponent secció del Registre d'Entitats, Centres i Servicis Socials.

La proposta de la Comissió d'avaluació estarà condicionada a l'existència de crèdit adequat i suficient.

Els acords d'acció concertada que se subscriguen a l'empara del que s'ha dit abans se sotmetran a les condicions corresponents a la convocatòria pública en vigor, que fixarà la seua duració, segons el termini màxim de duració que haja establit amb caràcter general esta convocatòria (juny 2026), i l'idèntic règim de pròrrogues.

  

València, 26 de setembre de 2024

(p.d art 15 de la Resolució de 21 de juny de 2022)

José Vicente Anaya Roig

Director general del Sistema Sociosanitari i de l'Institut Valencià de Formació, Investigació i Qualitat dels Servicis Socials